burgasdotpro/wikipedia huggingface dataset:
Tatra 810

Tatra 810 alebo Tatra T810 je nákladný automobil s pohonom 6 × 6, určený na civilné i vojenské účely. Od roku 2008 ho vyrába Tatra Kopřivnice a nahradila legendárnu Pragu V3S. Automobil je určený na prepravu osôb, materiálu a vlečenie prívesov na ceste i v teréne.
Pohonná jednotka.
Motorizáciu Tatry 810 zabezpečuje vodou chladený radový šesťvalec Renault so zdvihovým objemom a maximálnym výkonom 177 kW/240 koní. Krútiaci moment vrcholí hodnotou 920 Nm. V porovnaní s Pragou V3S má Tatra takmer dvojnásobné rýchlostné maximum, nižšiu spotrebu a dlhší dojazd. 
História.
Česká armáda plánovala v 90. rokoch obmeniť svoj vozový park vozidlami ROSS R210 6x6. Výrobca tohto vozidla však v roku 1998 skrachoval a licenciu s dokumentáciou odkúpila v roku 2002 Tatra. Vozidlo prešlo výraznou modernizáciou a o tri roky neskôr bolo predstavené verejnosti. Prvé kusy prevzala armáda v marci 2008.
John Morrison

John Randall Hennigan (* 3. október 1979), známy pod prezývkami John Morrison a Johnny Nitro, je americký profesionálny wrestler, ktorý v súčasnosti pôsobí v asociácii WWE v rosteri Smackdown. Svoj debut v ringu zažil v roku 2003. Na konte má individuálne i tag tímové tituly.
Cutting Crew

Cutting Crew je anglická pop rocková skupina, ktorá vznikla v roku 1985, známa predovšetkým vďaka hitu „(I Just) Died in Your Arms“. Spevák Nick Van Eede spolu s kanadským gitaristom Kevinom MacMichaelom, ku ktorým sa neskôr v roku 1986 pripojili basgitarista Colin Farley a bubeník Martin Beadle.
Debutový album "Broadcast" vydaný v roku 1986 bol prvým albumom vydaným cez Virgin Records. Z albumu bola vydaná skladba „(I Just) Died in Your Arms“, ktorá je ich najúspešnejšou skladbou. Dosiahla 1. miesta v rebríčkoch v USA, Fínsku, Nórsku, Kanade a 4. miesto v britskom rebríčku UK Singles Chart. Takisto dosiahla 2. miesto vo Švédsku a Írsku, a 9. miesto v Rakúsku.
V roku 1987 bola skupina nominovaná na cenu Grammy v kategórii Best New Artist.
Kotúľka štíhla

Kotúľka štíhla ("Anisus vorticulus") je druh drobného sladkovodného slimáka z čeľade kotúľkovité. Tieto ulitníky žijú pod vodou ale dýchajú vzduch.
Rozšírenie.
Kotúľka štíhla je západopalearktický druh.
Habitát.
Tieto malé slimáky žijú v jazierkach so stojatou vodou a mŕtvych ramenách. Tieto biotopy sú však ohrozované sedimentáciou a sukcesiou
V Česku tento druh žije najmä na území s hojným výskytom rastliny "Lemna trisulca". Vyhovuje mu voda bez kalnosti s pH od 7 do 7,5, s vápnikom do 40 do 400 mg/l a s elektrickou vodivosťou od 200 do 1 100 mS/m.
Ochrana.
Kotúľka štíhla sa na Slovensku radí medzi kriticky ohrozené druhy.
Je zákonom chránená, spoločenská hodnota je 230 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015). Kotúľka štíhla je druh európskeho významu, ktorý sa vyskytuje v 5 územiach európskeho významu. Druh je zaradený do smernici o biotopoch (Príloha II a IV).
Schweizer Hitparade

Schweizer Hitparade (ang. "Swiss Music Charts") je hlavným švajčiarskym hudobným rebríčkom. Rebríčky obsahujú najpredávanejšie hudobné single a albumy v rôznych žánroch vo Švajčiarsku. Rebríčky sú zostavované každú nedeľu a publikované budúci týždeň v stredu.
Rebríček Schweizer Hitparade obsahuje:
Od roku 2010 začala Media Control Charts získavať tiež najpredávanejšie single a albumy v Romandii, frankofónnej časti Švajčiarska:
Kaloň egyptský

Kaloň egyptský "(Rousettus aegyptiacus)" je druh netopiera z čeľade kaloňovité.
Výskyt.
Vyskytuje sa v južnej, západnej a východnej Afrike, od pobrežia Egypta po Turecko, na Arabskom polostrove, na juhu Pakistanu a v menšej miere aj na Cypre. Vyhovuje mu mierne vlhké prostredie. Obýva biotopy lesných porastov, jaskýň, ale aj ľudské obydlia, studne a tunely. Prvotne bol objavený v pyramídach.
Morfológia.
V porovnaní s ostatnými kaloňmi je malý. Jeho hmotnosť je približne 160 g. Ich dĺžka je cca a rozpätie krídel . Ide o bylinožravcov, v zajatí sú kŕmené ovocím, nektárom, púčikmi a zeleninou. Samce sú väčšie ako samice a dajú sa rozoznať veľkým mieškom. Majú slabo hnedú srsť a tmavo hnedé krídla. Majú veľké špicaté uši, tmavé oči a pysk podobajúci sa na psí.
Etológia.
Je to nočný živočích, deň trávi v jaskyni alebo na stromoch, často vo veľkej skupine s počtom niekoľko tisíc jedincov. Počet jedincov v skupine je značne variabilný a závislý od územia. V Pakistane majú kolónie do 40 jedincov, ale v Južnej Afrike od 7 do 9 tisíc. Za súmraku opúšťajú hniezdisko na hľadanie potravy a vracajú sa pred svitaním. Visia dole hlavou s krídlami zloženými okolo tela.
Živia sa zrelým ovocím a plodmi, môžu byť prenasledovaní pre škody na plantážach. Slúžia aj ako opeľovači. Majú dobrý zrak a čuch. Kaloň egyptský, rovnako ako niektoré druhy rodu "Rousettus", si vytvorili aj určitý druh echolokácie. Sú tak jedinými z čeľade kaloňovité, ktoré využívajú tento spôsob orientácie. Na rozdiel od netopierov vydávajú pre človeka čiastočne počuteľné zvuky rýchlym chvením jazyka, svoj ​​let potom usmerňujú podľa spätne prijatých signálov. Napriek tomu echolokáciu kombinujú so zrakovým vnímaním.
Vydávané zvuky sú pomalé a pravidelné, s približujúcim sa objektom sa ich rýchlosť dramaticky zvýši. Zvuk používajú aj na komunikáciu, vrátane vrčania a škrekotu. Kolónia tak môže vytvárať ohlušujúcu disharmóniu.
Rozmnožovanie.
Po 120 dňoch sa rodí jedno mláďa, výnimočne dve, ktoré nosí na bruchu. Pri pôrode bola pozorovaná aj asistencie tzv. tetičiek – skúsených samíc. Mliečne bradavky má v podpazuší.
Pohon 6 × 6

Pohon 6 × 6, skrátene 6 × 6 alebo 6WD (z ) znamená pri vozidlách s troma nápravami pohon všetkých (šiestich) kolies. Pohon môže byť stály, alebo priraditeľný na jednu, dve alebo všetky tri nápravy. Stály pohon zabezpečuje spravidla prostredná náprava. 
Pokiaľ je pohon priraditeľný, pripája sa pomocou páky, alebo elektronicky. Trvalý pohon sa rovnomerne rozdeľuje prostredníctvom medzinápravových diferenciálov a môže byť redukovaný, zaradením prevodovky. Tá zníži rýchlosť otáčania kolies, ale zároveň zvýši nimi prenášaný krútiaci moment. Redukovaným pohonom disponujú najmä autá do terénu.
Serir

Serir je štrkovitá, skeletová alebo kamenistá púšť, najmä v časti Sahary. Patrí medzi tzv. erózne púšte, kde je dominantný odnos jemnozrnného siltového a piesčitého materiálu vetrom (deflácia). Na povrchu vznikajú bežne obliaky s facetovými plochami obrúsenými vo vetre neustále prúdiacim pieskom, ktoré sa označujú ako hrance.
Termín "serir" je z berberského jazyka a znamená „plytká nížina“.
Kolok rhônsky

Kolok rhônsky ("Zingel asper") je druh ryby z čeľade ostriežovité ("Percidae").
Potrava a habitát.
Kolok rhônsky sa živý malými rybami ale aj hmyzom (dvojkrídlovce, Baetidae a Hydropsychidae). Druh potravy závisí od sezóny. Dvojkrídlovce požiera najmä počas zimy.
Žije vo francúzskych a švajčiarskych riekach, napr. Durance, Doubs a Ardèche v prostredí podobnom ako čereble ("Phoxinus phoxinus") a pĺže ("Cobitis calderoni"). Dospieva do jedného roka. Jeho dĺžka sa pohybuje od 10 do .
Jeho plodnosť je závislá od jeho veľkosti.
Salamandra horská

Salamandra horská (lat. "Calotriton asper" alebo "Euproctus asper") je druh obojživelníka z čeľade salamandrovité.
Je to pyrenejský endemit (Andorra, Francúzsko a Španielsko), žije najmä vo výškach od 700 do Prirodzeným biotopom tohto druhu sú mierne lesy, rieky, sladkovodné jazerá, sladkovodné močiare, krasové oblasti a jaskyne. Druh je ohrozený stratou prirodzeného prostredia. Je považovaný za reliktný druh, pôvodom z terciéru.
Užovka leopardovitá

Užovka leopardovitá alebo štíhlovka leopardovitá () je pestro sfarbený had z čeľade užovkovitých. Žije v Stredomorí a na pobreží Čierneho mora, často je označovaný za najkrajšieho európskeho hada. Teraristi obdivujú jej nádherné farebné vzory, ale pretože ide o veľmi náročný druh, je jej chov odporúčaný len skúseným chovateľom.
Rozšírenie a biotop.
Žije na Balkáne, v južnom Taliansku, na Malte, v býv. Juhoslávii, na Rodose, na Kréte, v Turecku, na Kryme a na Ukrajine. Obýva kamenisté lúky s krovinatým porastom vo výške 800 –  (výnimočne do výšky ). Populácie majú roztrúsené rozšírenie, jej stav je stabilný (na Balkáne bežný druh).
Opis.
Dorastá do dĺžky okolo 1 metra, len výnimočne o málo viac. Pretiahnutá hlava je výrazne odlíšená od štíhleho tela, sfarbeného na žltozeleno alebo sivožlto. Na chrbte sú červené škvrny, ktoré niekedy (napr. u exemplárov z Kréty) splývajú do pásov. Na bokoch sa nachádzajú sivočierne škvrny.
Život v prírode.
V prírode upadá do zimného spánku v polovici až koncom októbra a prebúdza sa v apríli. Pária sa niekoľko hodín v máji až júni. V júli až auguste kladie do puklín v zemi 3 – 5 vajec. Pri teplote 24 – 28 °C sa za 50 až 73 dní liahnu 30 –  dlhé mláďatá, ktoré pohlavne dospievajú v dvoch až troch rokoch.
Chov.
Užovka leopardovitá nie je bežným chovancom v teráriách, pretože ide o dosť chúlostivý druh, ktorý vyžaduje zimovanie a nižšie nočné teploty. Terárium musí byť stredne veľké, doplnené o úkryty a vetvy na šplhanie. Žije pomerne skryto. Je aktívna hlavne skoro ráno alebo pred západom slnka. Hoci obýva celkom teplé oblasti, príliš vysoká teplota jej nevyhovuje – dáva prednosť dennej teplote okolo 20 °C, max. do 24 °C.
Jej stavy v prírode majú, vďaka vybíjaniu a miznutiu prirodzeného biotopu, klesajúcu tendenciu.
Odchov.
Pre dosiahnutie rozmnoženia je nevyhnutné prezimovanie. To by malo trvať minimálne 3 mesiace, pri teplote 5 – 7 °C.
Potrava.
V zajatí sú kŕmené hlodavcami primeranej veľkosti, v prírode loví malé cicavce, vtáky a jašterice.
Hyena pásavá

Hyena pásavá () je druh z čeľade hyenovitých.
Opis.
Hyena pásavá je štíhle zviera s vysokými nohami, postavou pripomínajúce psa. Dorastá do dĺžky okolo , huňatý čiernobiely chvost meria približne . Váži okolo 35 – , ale vďaka vztýčiteľnej hrive vyzerá mohutnejšie. Krčná hriva, ako je to pre hyeny typické, sa na chrbte zmenšuje. Jej hrubá riedka srsť je sivej až svetlohnedej farby, s 5 – 6 vertikálnymi čiernymi pásmi na slabinách. Pásy môžu byť aj na nohách. Hlava nie je neforemná ako pri hyene škvrnitej, vyzerá viac ako psia. Nápadné sú dlhé, veľmi pohyblivé, takmer lysé ušnice a výrazné hnedé oči.
Výskyt.
Tento druh sa vyskytuje v severovýchodnej a západnej Afrike, s výnimkou Sahary a pralesov. Okrem toho obýva aj Blízky a Stredný východ, Kaukaz, Arabský polostrov a väčšinu územia Indie. Jej výskyt je zväčša rozptýlený, na mnohých miestach bola hyena pásavá vyhubená ako údajný škodca.
Biotop.
Ako biotop preferuje suché stepi, savany, hory a otvorené lesné oblasti. Púšťam sa vyhýba. V niektorých lokalitách sa zdržuje aj v okolí miest a osád, kde sa stravuje odpadkami alebo drobnými domácimi zvieratami.
Správanie.
Hyena pásavá je samotársky živočích, ale v období rozmnožovania zvykne tvoriť páry alebo rodinné skupiny. Jej teritórium je rozsiahle okolo (v púštiach sú jej teritória väčšie ako v savanách alebo horách). Hranice svojho územia si značí výlučkami pachových žliaz. Aktívna je predovšetkým v noci. Deň trávi spaním v nore alebo jaskyni, často využíva opustené nory hrabáčov, diviakov bradavičnatých, vlkov alebo dikobrazov, ale sama si vie vyhrabať noru hlbokú až .
Potrava.
Hyena pásavá je všežravec. Často sa živí zdochlinami alebo zvyškami potravy po iných šelmách. Loví hmyz a menšie stavovce – ako sú korytnačky, dikobrazy, zajace a podobne. Požiera aj plody a iné rastliny. Jedince tohto druhu žerú všetky druhy mäsa s výnimkou supieho.
Rozmnožovanie.
Hyeny pásavé sa rozmnožujú počas jesene a zimy. Od novembra do februára vyhľadávajú samce samice a pária sa s nimi. Gravidita trvá okolo 3 mesiacov. V jednom vrhu býva 3 – 5 mláďat. Mláďatá sa rodia slepé s jemnou striebristou srsťou. Prvé týždne svojho života strávia v podzemnej nore.
Literatúra.
&lt;br&gt;
Chren dedinský

Chren dedinský (iné názvy: staršie: chren obyčajný, v poľnohospodárstve, ľudovo a staršie: chren, nesprávne: "chren sedliacky"; lat. "Armoracia rusticana" alebo staršie "Cochlearia armoracia") je trvalá rastlina z čeľade kapustovité ("Brassicaceae").
Rastlina pravdepodobne pochádza z východnej Európy a západnej Ázie, ale v súčasnosti je populárna po celom svete. Dorastá do výšky 1,5 metra a pestuje sa predovšetkým pre svoj veľký biely valcovitý koreň.
Neporušený koreň chrenu dedinského nemá takmer žiadnu arómu. Pri prerezaní alebo strúhaní však enzýmy z poškodených rastlinných buniek rozkladajú glykozid sinigrín za vzniku alyl izotiokyanátu ktorý dráždi oči a dutiny. Strúhaný chren vystavený vzduchu a teplu stmavne, stráca ostrosť a stane sa nepríjemne trpkým, uchováva sa preto zmiešaný s octom.
Dejiny.
Chren dedinský sa pestuje už od staroveku. Podľa gréckej mytológie veštica Pýtia povedala Apolónovi, že cena chrenu je váhou zlata. Chren bol známy v Egypte v roku 1500 pred Kr. Grécky botanik Pedanios Dioskurides uvádzal chren pod menom "Thlaspi" alebo "Persicon"; nástenné maľby v Pompejách ukazujú rastliny chrenu. Raní renesanční bylinkári Pietro Andrea Mattioli a John Gerard ho uvádzali pod menom "Raphanus". Od 12. storočia sa chren pestoval v strednej Európe v kláštorných záhradách.
Nutričné hodnoty.
Chren obsahuje draslík, vápnik, horčík a fosfor, rovnako ako prchavé oleje ako horčicový olej (ktorý má antibakteriálne vlastnosti vďaka alyl izotiokyanátu). Čerstvá rastlina obsahuje priemerne 79,31 mg vitamínu C na 100 gramov surového chrenu.
Prezident Azerbajdžanu

Azerbajdžan je prezidentská republika, s prezidentom Azerbajdžanu ako hlavou štátu a ministerským predsedom ako hlavou vlády.
Súčasný prezident Azerbajdžanu je Ilham Alijev.
AAR

AAR môže byť:
Against all risks

„Against all risks“ (skr. AAR, slovensky doslovne "„Proti všetkým rizikám“") je typ poistenia, ktorý namiesto konkrétnych rizík pokrýva všetky riziká s výnimkou tých, ktoré sú v príslušnej poistnej zmluve taxatívne vymenované (napr. politický prevrat, poškodenie pri ozbrojenom konflikte, neodbornou manipuláciou a podobne). Napríklad ak zmluva nespomína poškodenie výbuchom sopky, akékoľvek poškodenie tohto typu je predmetom zmluvného plnenia. Vzhľadom na rozsah pokrytých rizík je poistenie finančne náročné, vhodné pre veľmi cenné alebo chúlostivé predmety.
Aarau

Aarau je okresné mesto v Švajčiarsku. Je správnym centrom rovnomenného okresu, i samotného kantónu Aargau. Leží na rieke Aare.
Najväčším zamestnávateľom je samospráva kantónu.
Predseda vlády Azerbajdžanu

Predseda vlády Azerbajdžanskej republiky je hlavou najvyššieho exekutívneho orgánu – vlády Azerbajdžanu. 
Súčasný premiér je Artur Rasizada.
Dmytraškivka

Dmytraškivka () je dedina ("село") na Ukrajine v Piščanskom rajóne Vinnyckej oblasti. Žije tu 1810 obyvateľov.
Futsal

Futsal (zo šp./port.; skôr staršie: sálový futbal) môže byť názov dvoch mierne odlišných loptových hier:
"Poznámka k názvu: V Latinskej Amerike (a angličtine) sa hra najprv volala ekvivalentom výrazu sálový futbal, od roku 1985 ho FIFA ďalej volala sálový futbal a FIFUSA (predchodca AMF) si zaregistrovala názov "futsal" (pretože jej FIFA zakázala používať slovo futbal), neskôr však aj FIFA prešla na názov futsal a dnes teda aj FIFA aj AMF používajú primárne názov futsal (ale aj sálový futbal). Na Slovensku sa pôvodne používal primárne názov sálový futbal, najneskôr od roku 2003 (keď bol "Slovenský zväz sálového futbalu" transformovaný na "Futsal Slovakia") sa používa názov futsal.
Sálový futbal

Sálový futbal môže byť:
Majstrovstvá sveta vo futsale

Majstrovstvá sveta vo futsale môžu byť:
Foreigner

Foreigner je britsko-americká rocková skupina, ktorú založili v roku 1976 anglický hudobník Mick Jones a bývalý člen skupiny King Crimson, Ian McDonald spolu s americkým spevákom Louom Grammom. Skupina Foreigner predala viac ako 70 miliónov albumov po celom svete (vrátane viac ako 37,5 milióna predaných albumov v USA).
Skupina od svojho vzniku vydala deväť štúdiových albumov, tri koncertné albumy, štrnásť kompilačných albumov a 45 singlov. Ich najúspešnejším singlom je „I Want to Know What Love Is“, ktorý dosiahol 1. miesta v rebríčkoch krajín ako USA, Spojené kráľovstvo, Austrália, Nórsko a Švédsko. Skladba napísaná Micom Jonesom je gospelom inšpirovaná balada, podporená skupinou New Jersey Mass Choir.
Javorina (vrch v Busove)

Javorina (, pol. "Jaworzyna Konieczniańska") je vrch v Busove, krajinnom celku Nízkych Beskýd. Leží na slovensko-poľskej hranici nad obcou Regetovka, približne severne od Bardejova. 
Poloha.
Nachádza sa na severovýchodnom okraji pohoria Busov, v hraničnom hrebeni medzi sedlami Regetovská voda a Dujava. Vrch leží na pomedzí Prešovského kraja a Malopoľského vojvodstva a okresov Bardejov a Powiat gorlicki. Zasahuje na katastrálne územia obcí Regetovka, Becherov a Regietów. Najbližšími sídlami sú na Slovensku južne situovaná Regetovka, juhozápadne ležiaca Stebnícka Huta a juhovýchodne Becherov, na poľskom území je to východným smerom Konieczna, severne Zdynia a severozápadne Regietów. 
Opis.
Javorina tvorí mohutný masív na východnom okraji pohoria, ktorý je súčasťou hlavného hrebeňa. Západne sa nachádza vrch Kozie Žebra (), Jaworzynka (), Karkuláž () a Busov (), južne Staviská (), Ostriež (), Stebnícka Magura (), Suchý vrch () a Jedlina (), východne Smilniansky vrch (), Vysoký vrch (), Beskydek () a Malý Beskid () a severne Kamienny wierch (), Dzielec (), Rotunda () a Dzial (). Východné svahy odvodňuje do Tople potok Kamenec, juhozápadné jeho prítok Regetovská voda, voda zo severných a severozápadných svahov odteká do rieky Zdynianka. Vrcholom vedie značená turistická magistrála. Na juhovýchodných svahoch sa rozprestiera NPR Becherovská tisina.
Výhľady.
Vrchol pokrýva súvislý lesný porast, ktorý neumožňuje rozhľad. Z vhodných lokalít s redšou vegetáciou je vidieť okolité vrcholy Busova, no tiež Ondavskú vrchovinu, Čergov, Ľubovniansku vrchovinu a ojedinele aj Tatry.
Rajeckolesnianska dolina

Rajeckolesnianska dolina je dolina v Lúčanskej Fatre pri obci Rajecká Lesná, približne južne od Rajca. Preteká ňou potok Lesnianka.
Dolina sa tiahne od obce Rajecká Lesná JV smerom v dĺžke asi až pod hrebeň Lúčanskej Fatry. Má niekoľko odbočiek (Široká dolina, Vajnár a i.) a pod Príporom sa rozdeľuje na dve vetvy. Južná sa tiahne na úpätie vrchu Skalky (), severná popod Úplaz pod Sedlo pod Úplazom. 
V doline sa nachádza horská chata Žiar, lyžiarsky areál a množstvo chát. 
V doline sa nachádza krásna prírodná pamiatka Frívaldský ľadový gejzír ktorý cez zimu zamŕza je atrakciou okolia.
Brocken

Brocken () je najvyšší vrch nemeckého pohoria Harz. Nachádza sa v centrálnej časti pohoria, 10 kilometrov juhozápadne od mesta Wernigerode. Vrch je známy drsným počasím s častými zrážkami a hmlou.
Vrchol.
Na rozsiahlom vrchole sa nachádza niekoľko stavieb: televízny a rozhlasový vysielač, radarová a meteorologická stanica, vyhliadková veža a konečná stanica Brockenskej železnice.
Hesdin

Hesdin (starší názov "Hesdinfer") je obec v departemente Pas-de-Calais a regióne Nord-Pas-de-Calais. Je situovaná na brehu rieky Canche a na ceste spájajúcej Arras s Montreuil – národná cesta č. 39.
Peter Jurčovič

RNDr. Peter Jurčovič (* 28. januára 1953, Bratislava) je slovenský meteorológ.
Životopis.
V roku 1976 ukončil štúdium na Katedre astronómie, geofyziky a meteorológie, Prírodovedeckej fakulty Univerzity Komenského v Bratislave. 17 rokov pracoval na predpovednej meteorologickej službe v Hydrometeorologickom ústave v Bratislave a na televíznych obrazovkách sa objavuje už od roku 1977. 
V roku 1995 založil spoločnosť INFOMET, prvú súkromnú meteorologickú firmu na Slovensku. Zostavuje predpovede pre televíziu (JOJ), rozhlas (Rádio Regina, Rádio Slovensko), no i súkromné spoločnosti.
Je ženatý, má dve dcéry a syna. Od svojich detí sa už dočkal aj vnúčat, má jedného vnuka a tri vnučky.
Herecká kariéra.
Peter Jurčovič v roku 2013 sa objavil v jednej epizóde seriálu Mafstory. Premiéra epizódy bola odvysielaná 13. apríla na televízií JOJ.
(I Just) Died in Your Arms

„(I Just) Died in Your Arms“ je rocková balada, ktorú napísal Nick Van Eede a ktorú predstavila skupina Cutting Crew v roku 1986. Bola ich najväčším hitom, pričom dosiahla 1. miesta v rebríčkoch v USA, Kanade a Fínsku, a dostala sa do prvej päťky v rebríčkoch v Spojenom kráľovstve, Južnej Afrike, Švédsku a Švajčiarsku.
Static Age

Static Age je štvrtý štúdiový album americkej horror punkovej skupiny Misfits. Album bol nahratý začiatkom roku 1978, prvého vydania sa však dočkal až v roku 1996 (ako súčasť box setu; táto verzia obsahovala prvých 14 piesní). Úplne a samostatné vydanie prišlo až v roku 1997.
Z albumu pochádza singel „Bullet“ (obsahuje piesne Bullet, We Are 138, Attitude a Hollywood Babylon).
Zoznam skladieb.
Všetky piesne napísal Glenn Danzig.
Penelopognathus

Penelopognathus bol rod iganodontného ornitopóda, žijúceho v období spodnej kriedy na území dnešného Mongolska (súvrstvie Bayin-Gobi). Typový a jediný doteraz známy druh Penelopognathus weishampeli opísali paleontológovia Godefroit, Li, a Shang v roku 2005 na základe pomerne dlhej sánky.
Courteuil

Courteuil je francúzska obec v departemente Oise a regióne Picardie. Preteká ňou rieka Nonette, ktorej tok meria a vlieva sa do rieky Oise. Ďalší vodný tok v obci je malá rieka Aunette. Obec je obkolesená lesmi. Od Paríža je vzdialená severo-severo-východným smerom.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Down (singel Jay Sean)

„Down“ je R&amp;B/electropopová skladba britského rappera Jaya Seana. Skladba bola vydaná v Severnej Amerike ako debutový singel z jeho prvého albumu "All or Nothing". Na ostatných trhoch, vrátane Spojeného kráľovstva bola skladba vydaná ako prvý singel z jeho tretieho štúdiového albumu. Singel obsahuje rap amerického rappera Lila Wayna a produkovali ho J remy a Bobby Bass. „Down“ je siedmym najpredávanejším singlom roku 2009, s predajom viac ako 3 miliónov digitálnych kópií len v USA a 6 miliónov kópií celosvetovo. Tiež si získal 2 miliardy rádiovej hranosti celosvetovo.
Skladba bola vydaná v americkom rozhlase dňa 31. mája 2009 a v digitálnej podobe dňa 30. júna 2009. Skladba sa stala tiež najpredávanejším singlom britského/európskeho interpreta v Severnej Amerike od skladby „Candle in the Wind“ od Eltona Johna z roku 1997, a prvá od britsko-ázijského interpreta od doby Freddie Mercuryho v roku 1980.
Rebríčky a certifikácie.
Predaje a certifikácie.
Celosvetovo sa predalo 6 miliónov kópií singlu.
Skalky

Skalky môže byť:
Minifutbal

Minifutbal je forma futbalu pre deti (od 610 rokov). Hrá sa s počtom hráčov 6 + 1, max. 7 + 1 a hrá sa na ihrisku veľkosti polovice hracej plochy futbalového ihriska na bránky o rozmeroch 5 x . Hrací čas je dvakrát 25 minút. Hrá sa podľa pravidiel futbalu. Ofsajd neplatí. Minifutbal využívajú súťaže prípraviek. 
Toto označenie sa niekedy používa ako synonymum pre malý futbal a kedysi to bolo i jedno z navrhovaných označení pre nohejbal.
Rue de Prague

Rue de Prague ("Pražská ulica") je ulica v Paríži. Nachádza sa v 12. obvode.
Poloha.
Ulica vedie od križovatky s Rue de Charenton, Rue Charles Baudelaire a Rue Abel a končí pri krížení ulíc Rue Traversière, Rue Théophile Roussel a Avenue Ledru-Rollin. Ulica je orientovaná v smere sever – juh.
Dejiny.
Ulica bola otvorená na mieste bývalého areálu "Hôpital Trousseau", ktorý bol v roku 1901 zbúraný a nemocnica bola presunutá do susednej štvrte Bel-Air. Bola pomenovaná po meste Praha.
Somebody’s Watching Me

„Somebody’s Watching Me“ je debutový singel americého R&amp;B speváka Rockwella, vydaný cez Motown v roku 1984. Skladba obsahuje spev Michaela Jacksona v refréne a Jermaine Jackson v sprievodnom speve, a tiež neslávne známeho Alana Murraya na bicích.
DJ BoBo verzia.
DJ BoBo vo svojom singli „Somebody Dance with Me“ z roku 1992 použil prvky skladby „Somebody’s Watching Me“ s použitím nového textu a rapu. Singel dosiahol 1. miesto vo Švédsku a Švajčiarsku, 3. miesto v Rakúsku, Holandsku a Nórsku, 4. miesto v Nemecku a 13. miesto v Austrálii.
Warmen verzia.
Dňa 8. júna 2005 vydala fínska heavy metalová skupina Warmen coververziu skladby ako singel cez Spinefarm Records. Naspievala ju spolu s Alexim Laihom. Neskôr vyšla spolu s albumom "Accept the Fact", ktorý vyšiel 6. júla 2005.
Beatfreakz verzia.
V máji 2006 nahrala skupina Beatfreakz nepravú coververziu skladby, ktorá obsahuje prvky refrénu, ale vynecháva verše. Táto verzia dosiahla 1. miesto v španielsku, 3. miesto v rebríčkoch UK Singles Chart a Media Control Charts, 4. miesto v Rusku, 7. miesto vo Fínsku, 12. miesto v rebríčku Dutch Top 40, 18. miesto vo Francúzsku, 36. miesto v rebríčku Ultratop 50 a 45. miesto v Austrálii.
Presence verzia.
V roku 2006 americká alternatívno-metalová skupina Presence vydala ako singel coververziu skladby. Skladba bola súčasťou rovnomenného štúdiového albumu, ktorý vyšiel v roku 2007.
Raunchy verzia.
V roku 2008 vydala dánska heavy metalová skupina Raunchy coververziu skladby, ktorá bola súčasťou albumu "Wasteland Discotheque".
Rue de la Victoire

 
Rue de la Victoire ("ulica Víťazstva") je ulica v Paríži. Nachádza sa v 9. obvode.
Poloha.
Ulica vedie od križovatky s Rue Lafayette a končí pri Rue Joubert. Je orientovaná od východu na západ.
Dejiny.
Ulica sa pôvodne nazývala "Rue Chantereine" ("Spievajúcich žiab"), pretože oblasť bola močaristá a bolo tu veľa žiab (rainette z latinského "rana"), ktoré kvákali. Svoj dnešný názov "Rue de la Victoire" prvý raz získala po Napoleonovom egyptskom ťažení, lebo generál Bonaparte mal v ulici palác, a menovala sa tak do roku 1816. Opätovne svoj názov ulice získala v roku 1833.
Kukuly

Kukuly () je dedina ("село") na Ukrajine v Piščanskom rajóne Vinnyckej oblasti. Žije tu 895 obyvateľov.
Ladislav Švihran

Ladislav Švihran (pseudonym "Roman Vrábeľ"; * 15. december 1931, Liege, Belgicko – † 22. september 2022, Bratislava, Slovensko) bol slovenský spisovateľ literatúry faktu a prekladateľ.
Debutoval v roku 1970 popularizačnou pedagogickopsychologickou knihou "Kulturizmus ducha", od roku 1973 sa písaniu venoval profesionálne. Aj jeho ďalšia tvorba bola venovaná najmä faktografickým žánrom adresovaným mládeži. Získal viacero ocenení – napr. za knihu "Vzácne návštevy Bratislavy" získal česko-slovenskú Cenu Egona Ervína Kischa.
Životopis.
Ladislav Švihran sa narodil 15. decembra 1931 v belgickom meste Liège, kde prežil prvých sedem rokov svojho života. Ľudovú školu navštevoval v Kostolných Moravciach (dnes Hontianske Moravce) a Bátovciach (19381943), meštiansku školu v Bátovciach (19431947), gymnázium (19471952) a pedagogiku a psychológiu na Pedagogickej fakulte Univerzity Komenského (19521956) v Bratislave. Po štúdiách bol rok redaktorom denníka Smena, potom až do roku 1973 redaktorom vo vydavateľstve Smena. Prekladal z ruštiny a poľštiny.
Žil a tvoril v Bratislave.
Emil Benčík

Emil Benčík (* 20. január 1933, Zlatno) je slovenský novinár, spisovateľ a prekladateľ. Ako šéfredaktor literárno-dramatického vysielania Slovenského rozhlasu zaviedol na Slovensku rozhlasový žáner fíčer. V 50-tych rokoch bol súčasťou významnej novinárskej generácie ako redaktor v denníku Smena. Z jeho iniciatívy a pod jeho vedením vznikol a 17 rokov sa vysielal prvý slovenský rozhlasový rodinný seriál "Čo nového, Bielikovci". ktorý získal takmer 2 milióny stálych poslucháčov. Emil Benčík počas 40-ročného pôsobenia v Slovenskom rozhlase autorsky pripravoval publicistické cykly relácií o významných osobnostiach Slovenska "Ľudia, fakty, udalosti", "Sólo pre ...", "Takí sú rozhlasáci". Je autorom mnohých umelecko-publicistických, dokumentárnych, dramatických i literárnych pásem a rozhlasových fíčrov.
Za svoju literárnu a žurnalistickú tvorbu bol Emil Benčík vyznamenaný viacerými oceneniami, medzi inými prestížnou medzinárodnou Cenou Egona Erwina Kischa za jeho knihu "Králi ducha". Ako prvý, a dodnes jediný autor získal Cenu Vojtecha Zamarovského za rozhlasovú tvorbu.
Životopis.
Emil Benčík sa narodil 20. januára 1933 v obci Zlatno pri Zlatých Moravciach. Vyštudoval slovenský a ruský jazyk na Pedagogickej fakulte Univerzity Komenského v Bratislave. Vyučoval na ZDŠ v Lokci a na Pedagogickom gymnáziu v Krupine. V rokoch 1956 – 1958 bol redaktorom v denníku Smena. Od roku 1958 do 1971 pôsobil vo Varšave ako zahraničný korešpondent denníka Smena, lektor slovenského jazyka a vedúci redaktor časopisu Poľsko. Od roku 1971 do 1990 bol šéfredaktorom Hlavnej redakcie literárno-dramatického vysielania Československého rozhlasu v Bratislave. Od roku 1990 do 1998 bol redaktorom Redakcie umelecko-dokumentárnej publicistiky Slovenského rozhlasu.
Tvorba.
Z jeho iniciatívy a pod jeho vedením sa 17 rokov vysielal prvý slovenský rodinný rozhlasový seriál "Čo nového, Bielikovci". 
Monografie a štúdie.
Tvorba a život Emila Benčíka sú predmetom nasledujúcich odborných monografií, štúdií a vedeckých prác:
Chrámová hora

Chrámová hora alebo Chrámový vrch (po hebrejsky: "הַר הַבַּיִת" "Har ha-Bajit" – "chrámový vrch", po arabsky:الحرم القدسي الشريف, "al-haram al-kudsí aš-šaríf" – "vznešená svätyňa"), niekedy uvádzaná aj ako vrch/hora Moria/Mórija/Morija ("הר המוריה"), je plošina v tvare nepravidelného štvoruholníka s rozmermi (severná), (východná), (južná) a (západná strana), nachádzajúca sa v Starom meste v Jeruzaleme. 
Časť západnej steny Chrámovej hory tvorí Múr nárekov, pozostatok židovského Chrámu. Na vrchole hory stojí okrem dvoch najsvätejších stavieb – Skalný dóm a Mešita al-Aksá – rad ďalších, menších stavieb.
Chrámová hora je najposvätnejším miestom judaizmu, tretím najposvätnejším v islame a náboženský význam má aj pre niektoré kresťanské spoločenstvá. Vďaka tomu je jedným z najuctievanejších miest na svete a rovnako i jedným z najspornejších.
Kareta obyčajná

Kareta obyčajná ("Caretta caretta") je oceánsky druh korytnačky, ktorá je rozšírená po celom svete. Tento morský plaz patrí do čeľade karetovité ("Cheloniidae").
Priemerný dospelý jedinec je dlhý cca , ale boli objavené aj jedince dorastajúce do . Vážia a najťažšie jedince aj viac ako . Koža má farby od žltej do hnedej a pancier je typicky červenkastý. Medzi pohlaviami nie sú, do pohlavnej zrelosti, viditeľné žiadne rozdiely. V dospelosti je najvýraznejší rozdiel v tom, že samce majú dlhý krk a kratšiu predstierku ako samice.
Žijú v Atlantiku, Pacifiku, v Indickom oceáne aj v Stredozemnom mori. Väčšinu svojho života trávi v slanej vode a na území v okolí ústí riek, kde samice nakrátko chodia klásť vajcia. Majú krátky reprodukčný cyklus; samice kladú približne 4 hniezda a potom sa stanú latentné a nekladú vajcia dva alebo tri roky. Sexuálnu dospelosť dosiahnu v rozsahu 17 – 33 rokov a celkovo sa dožívajú 47 – 67 rokov.
Karety obyčajné sú všežravé, pričom sa živia najmä bezstavovcami. Majú veľké a silné čeľuste, ktoré slúžia ako efektívny nástroj na roztrhanie svojej koristi. Mláďatá lovia viacerí predátori a vajcia sú na súši zvlášť nechránené. Po dosiahnutí dospelosti ich veľkosť limituje svojich predátorov na veľké živočíchy ako napr. žraloky.
Sú považované za ohrozený druh a chránené IUCN. Necitlivý rybolov je zodpovedný za veľký úhyn, karety sa často udusia vo vlečných sieťach. Pre zníženie úmrtnosti sa do vlečných sietí pridávajú únikové cesty pre korytnačky. Karety ohrozuje aj úbytok prirodzeného prostredia na hniezdenie a introdukcia exotických predátorov.
Salamandra šťukohlavá

Salamandra šťukohlavá ("Euproctus platycephalus") je druh obojživelníka z čeľade salamandrovité. Je to endemický druh, ktorý žije iba na talianskom ostrove Sardínia.
Prirodzeným prostredím tohto druhu sú mierne lesy, krovinaté územia stredozemského typu, rieky, sladkovodné močiare, vnútrozemské krasové oblasti, jaskyne a rybníky. Druh je ohrozený stratou prirodzeného prostredia.
Salamandra vrchovská

Salamandra vrchovská ("Euproctus montanus") je druh obojživelníka z čeľade salamandrovité. Je to endemický druh, ktorý žije iba na Korzike.
Žije v horských tokoch, riekach a v lese vo výške nad Je dlhá cca čo je v rámci rodu dosť málo. Je strakatá a olivovej farby. Má sivý spodok s tmavými škvrnami s výnimkou krku. Ohrozuje ju strata prirodzeného prostredia.
Real McCoy

Real McCoy, pôvodne známa ako M.C. Sar &amp; The Real McCoy, je nemecká eurodance skupina, známa predovšetkým vďaka hitom „Another Night“ a „Run Away“, ktoré sa dostali do prvej desitaky v USA, Austrálii a Spojenom kráľovstve.
RealMcCoy bol nápadom nemeckého rappera a producenta Olafa "O-Jay" Jeglitzu. dodnes skupina vydala päť štúdiových albumov a 24 singlov.
Let Me Entertain You

„Let Me Entertain You“ je skladba, ktorú napísali Robbie Williams a Guy Chambers. bola vydaná ako piaty a posledný singel z Williamsovho debutového albumu "Life Thru a Lens". Skladba nemá nič spoločného so skladbami skupín Queen a Shakespears Sister okrem názvu. V marci 1998 sa skladba stala hitom v prvej trojke v Spojenom kráľovstve, pričom dosiahla 3. miesto. Skladba sa stala Williamsovou úvodnou skladbou na jeho koncertoch počas celej jeho kariéry.
Skladba sa stala hitom v Spojenom kráľovstve, kde sa v rebríčku UK Singles Chart udržala v prvej desiatke jeden mesiac a bola certifikovaná na striebornú platňu za predaj viac ako 200 000 kópií singlu.
Skladba bola použitá na konci futbalového zápasu vo filme "Danny Raketa".
Formáty a zoznamy skladieb.
Toto sú hlavné formáty a zoznamy skladieb singlu „Let Me Entertain You“.
UK CD1&lt;br&gt;
UK CD2&lt;br&gt;
Michael Mind

Michael Mind je nemecká house/dance dvojica, ktorej členmi sú Jens Kindervater a Frank Bülles. Tiež sú známi aj pod pseudonymom Michael Mind Project. S ich úspešnými skladbami ako „Show Me Love“, „Blinded by Light“ či „Feel Your Body“ sa dostali do povedomia v európskej klubovej scéne. Dvojica od svojho založenia v roku 2007 vydala desať singlov, ktoré sa umiestnili v Top 50 rebríčka Media Control Charts a dva single v Top 20.
Dvojica tiež vyrobila niekoľko úspešných remixov ako „Every Morning“ od Basshuntera alebo „How Does It Feel“ od DJa Klaas.
Vretenica malá

Vretenica malá ("Vipera ursinii") je jedovatý had a rozšírený druh, ktorý obýva územie od juhovýchodu Francúzska po Čínu. Špecifické, alebo druhé meno, "ursinii" je na počesť talianskeho prírodovedca Antonia Orsiniho (1788 – 1870).
Opis.
Dospelé jedince sú dlhé 40 – , ale boli zaznamenané aj jedince dlhé 63 – . Samice sú väčšie ako samce. Často je tento druh zamieňaný s "V. aspis" alebo "V. berus", od ktorých sa odlišuje viacerými charakteristikami. Je to najmenší druh vretenice v Európe, jej telo je hrubé, hlava úzka a výzor hrubý. Papuľa nie je obrátená. Na jej hlave sa vždy nachádza niekoľko väčších šupín. Nápadné člnkovité dorzálne šupiny majú iba 19 radov a často sa medzi nimi objavuje tmavá koža. Má sivý, žltohnedý alebo žltkastý vlnitý dorzálny pás, ktorý lemuje čierne sfarbenie.
Rozšírenie.
Juhovýchodné Francúzsko, východné Rakúsko (pravdepodobne vyhynutý), Maďarsko, stredné Taliansko, Chorvátsko, Bosna a Hercegovina, severné a severovýchodne Albánsko, Rumunsko, severné Bulharsko (pravdepodobne vyhynutý), Grécko, Turecko, severozápadný Irán, Arménsko, Azerbajdžan, Gruzínsko, Rusko a cez Kazachstan, Kirgizsko a východný Uzbekistan do Číny (Sin-ťiang).
Ochrana.
Jej populácia klesá. Tento druh je podľa IUCN považovaný za zraniteľný. Dôvodom je ničenie pôvodného habitátu, zmenami v poľnohospodárstve, zmenami v horskej klíme a zberom pre chovateľské účely. Je zaradená aj v dohovore CITES dodatok č. 1, ktorý hovorí, že ak sa neobmedzí obchod, tento druh bude čeliť vyhubeniu a a je striktne chránený druh (dodatok č. 2) podľa Bernského dohovoru.
Taxonómia.
V rámci druhu "V. ursinii" je vysoká genetická diverzita. V súčasnej literatúre je možné nájsť viacero poddruhov.
Golay a kolektív (1993) uznáva prvé štyri, zatiaľ čo Mallow a kolektív (2003) uznáva päť a dopĺňa "V. eriwanensis" a "V. renardi" ako právoplatný druh. Ale, McDiarmid a kolektív (1999), a teda ITIS, ma názor, že je potrebných viac rozhodujúcich dát na určenie poddruhov.
Horror punk

Horror punk (niekedy nazývaný aj horror rock) je hudobný žáner, ktorý v sebe spája gotické a punk rockové zvuky s morbídnymi víziami a textami, ktoré sú často ovplyvnené horormi. Žáner je podobný a niekedy zastretý deathrockom, hoci deathrock má sklony viac k gothic zvuku, kým horror punk má sklony k zvuku doo-wopu 50-tych rokov a rockabilly, pripomínajúci éru rozkvetu Vedeckej fantastiky a hororových béčkových filmov.
Skupina Misfits je označovaná ako zakladateľ horror punku, vydaním série singlov a EP od roku 1977 predtým ako vydali svoj prvý štúdiový album "Walk Among Us" v roku 1982.
Horror hardcore je termín vytvorený Dwidom Van Hellionom a označuje zmes horror punku a hardcore punku. Tento štýl vykonával album "Earth A.D." skupiny Misfits a prvotné vydania nasledujúcej skupiny Glenna Danziga s názvom Samhain. Skupiny Septic Death a Integrity takisto tvorili tento žáner.
Horror metal je termín označujúci heavy metalovú hudbu s hororovými témami. Skupiny, ktoré spadajú pod tento štýl sú Ripper, King Diamond, Mercyful Fate, Necrophagia, The Vision Bleak, Murderdolls a Motionless in White.
Myšovka stepná

Myšovka stepná alebo myšovka Pallasova ("Sicista subtilis") je hlodavec z čeľade myšovkovité. Obýva Palearktídu. Žije na území Balkánu, Ukrajiny, Rumunska a na juhu Ruska. Výskyt na Slovensku bol doložený na 0,2 % územia vo výržkoch plamienky driemavej, ktorých vek je odhadovaný do obdobia začiatku 20. storočia, kedy aj zanikli vhodné biotopy v oblasti nálezu. Preto je považovaná za nezvestný druh. Myšovka stepná je vyslovene stepný živočích. Vytvára si podzemné nory, kde hibernuje.
Opis.
Najvýraznejším znakom tohto druhu je tmavý pás na chrbte, ktorý oddeľuje dva úzke svetlejšie pásy na oboch stranách. Telo meria 60 – 70 mm s chvostom, ktorý je od tela dlhší od 110 do 130 %. Spodná srsť má sivohnedú farbu.
Kurt Angle

Kurt Angle (* 9. december 1968, , Pensylvánia, USA) je americký profesionálny wrestler a zápasník, ktorý získal na Olympijských hrách v roku 1996 zlatú medailu. Preslávil sa najmä vďaka pôsobeniu vo WWE, kde získal mnoho individuálnych i tag tímových titulov. Momentálne účinkuje v WWE ako manažér pondelkovej show RAW.
Morija

Morija môže byť:
Moria

Moria môže byť:
Königssee

Königssee je jazero v juhovýchodnom Bavorsku. Toto jazero má veľmi čistú vodu a preto je povolená plavba iba lodiam s elektromotorom, veslami a pedálmi (kajaky a kanoe sú zakázané). Rovno v severnej časti jazera sa nachádza Christlieger – jediný ostrovček (0,126 ha) v Königssee.
Opis.
Leží v juhovýchodnom cípe Bavorska pri obci Schönau am Königsee. Je tretie najhlbšie jazero v Nemecku. Jazero je v jurskom rifte a vzniklo ľadovcovou činnosťou počas poslednej ľadovej doby.
Ska punk

Ska punk je hudobný žáner, ktorý v sebe kombinuje prvky ska a punk rocku. Žáner si v USA získal veľký úspech a to predovšetkým koncom 90-tych rokov. Ska-core (niekedy nazývaný aj skacore) je subžáner ska punku, ktorý v sebe spája prvky hardcore punku.
Charakteristickou odlišnosťou ska punku je hlavne odlišnosť spojených žánrov. Viac punkom ovplyvnený žáner je často rýchlejšieho tempa s gitarovým skreslením, s punkovými vokálmi. Viac ska ovplyvnený štýl ska punku obsahuje vyvinutejšie nástroje a čistejšie vokály a zvuk. Medzi spoločné nástroje patria elektrická gitara, basová gitara, bicie, dychové nástroje (trombóny alebo trúbky), saxofóny a niekedy aj organ.
Bazilika Svätého hrobu

Bazilika Svätého hrobu alebo bazilika Božieho hrobu alebo Chrám Božieho hrobu, Vo východnej cirkvi alebo u pravoslávnych kresťanov sa stavba nazýva Chrám vzkriesenia - (grécky: Ναός της Αναστάσεως, "Naos tis Anastaseos"; arménsky: "Surp Haruthjun"; gruzínsky: "Agdgomis Tadzari") je kresťanský kostol vnútri hradieb Starého mesta v Jeruzaleme. Chrám stojí na mieste, ktoré väčšina kresťanov uctieva ako Golgotu alebo "Kalváriu", kde bol podľa Nového zákona ukrižovaný Ježiš Kristus. Bazilika je dôležitým pútnickým miestom kresťanov už od 4. storočia, kedy Svätá Helena objavila Boží hrob a cisár Konštantín Veľký pri ňom dal vybudovať kostol.
Dejiny.
Pôvodne sa miesto Ježišovho ukrižovania nachádzalo za hradbami Jeruzalema, ktoré dal v rokoch 41 – 44 rozšíriť Herodes Agrippa I., čím sa Golgota začlenila do mesta. Po roku 135 tu Rimania postavili chrámový komplex bohyne Afrodity.
Podľa legendy bol hrob Ježiša a jeho kríž objavený v roku 325 Svätou Helenou (matkou Konštantína). Biskup Eusebios z Kaisareie pred rokom 327 uvádza, že sa miesto ukrižovania ešte dnes ukazuje v Aelií (Aelia Capitolina bol rímsky názov pre Jeruzalem po roku 135).
Rímsky cisár Konštantín Veľký nechal v rokoch 327 až 339 postaviť chrám Božieho hrobu na mieste Ježišovho hrobu pri Golgote. Z tohoto chrámu sa dodnes zachovala iba vnútorná rotunda, nazývaná "Anastasis". Bazilika bola zničená pri nájazde Peržanov v roku 614 a kalifa Hakima v roku 1009. 
Po dobytí Jeruzalema križiakmi v roku 1099 bola bazilika zrekonštruovaná a prešla pod správu augustiniánov. Po roku 1187, kedy Jeruzalem ovládol sultán Saladin, získalo správu nad bazilikou spoločne niekoľko kresťanských cirkví. Zložitá situácia panovala i za tureckého panovania po roku 1517, kedy dochádzalo k mnohým sporom v bazilike.
Vlastníkmi baziliky je grécky pravoslávny jeruzalemský patriarchát, františkáni (v mene katolíckej cirkvi) a jeruzalemský patriarchát arménskej východnej pravoslávnej cirkvi a určité práva prináležia aj iným menším cirkvám. Vlastníctvo celého chrámu tak zostáva spoločné - pravoslávne, katolícke aj arménske, hoci jednotlivé časti baziliky okrem kaplnky Božieho hrobu, majú určeného vlastníka. Cirkvi však majú právo slúžiť svoju liturgiu v celom chráme a zvláštne pravidlá platia počas veľkých sviatkov ako Veľký piatok a Zmŕtvychvstanie Pána.
Popis.
Do baziliky sa vstupuje z južnej strany, schody vpravo vedú hore do bohato vyzdobenej kaplnky Ukrižovania nad skalou Golgoty. Priamym smerom sa nachádza kameň pomazania (XIII. zastavenie krížovej cesty). Vpravo od kameňa je chodba s rôznymi kaplnkami a výklenkami. 
Vľavo (západným smerom) je rotunda ("Anastasis"). Je to kruhová stavba so stĺporadím v dvoch poschodiach zaklenutá kopulou s lucernou. Uprostred rotundy stojí malá svätyňa, edikula, v ktorej je Ježišov hrob s predsieňou. 
Východným smerom nadväzuje "katolikon", stredoveká loď kostola z 11. storočia s ortodoxným ikonostasom. V jej strede je veľká kamenná nádoba, zvaná "omfalos" (pupok), ktorá je považovaná za stred sveta. Ešte ďalej na východ sa po stredovekých schodoch zostupuje do arménskeho kostola sv. Heleny, kde bol podľa legendy nájdený Ježišov kríž.
You Don’t Fool Me

„You Don’t Fool Me“ je skladba britskej rockovej skupiny Queen z jej pätnásteho štúdiového albumu "Made in Heaven". Ako singel bola vydaná v roku 1996, ktorý obsahoval viacero remixov skladby. Skladba sa stala celosvetovým hitom, pričom dosiahol 1. miesto v rebríčkoch v Poľsku a Taliansku.
Pozadie.
Skladba "You Don't Fool Me" bola jednou z posledných nahraných pre album "Made in Heaven" a vznikla tým najnezvyčajnejším spôsobom. Ako Brian May vysvetlil na svojej web stránke, David Richards, producent skupiny, viac či menej "ručne" vytvoril základný rámec skladby, vystavaný z nahrávok z obdobia krátko pred Mercuryho smrťou. Pred Richardsovou prácou nebolo vôbec možné o nejakej skladbe hovoriť, povedal May. Po tom, ako Richards skladbu upravil a zmixoval, prezentoval ju ostatným členom skupiny. Brian May, Roger Taylor a John Deacon už len pridali svoje nástroje a vokály. S prekvapením zistili, že vznikla hotová skladba, a to v podstate z ničoho. Štýl skladby je pripomienkou na album "Hot Space" z roku 1982.
Zoznam skladieb.
Originálna verzia.
Niektoré USA 12" propagačné single neboli v albumovej vezii.
Pozície v rebríčkoch.
1 Remixy
Pohanská (národná prírodná rezervácia)

Pohanská je národná prírodná rezervácia v pohorí Malé Karpaty v podcelku Pezinské Karpaty v časti Plavecké predhorie severovýchodne od Plaveckého Podhradia. Je v správe štátnej ochrany prírody Malé Karpaty.
Nachádza sa v katastrálnom území obce Plavecké Podhradie v okrese Malacky v Bratislavskom kraji. Vyhlásená bola v roku 1980 na rozlohe , bez ochranného pásma. Rezervácia je súčasťou CHKO Malé Karpaty. Na území rezervácie platí 5. stupeň ochrany.
Predmetom ochrany sú: "Suchomilné a teplomilné rastlinné a živočíšne spoločenstvá na vápencoch, krasové javy a významné archeologické náleziská na vedeckovýskumné, náučné a kultúrno-výchovné ciele."
Huaxiagnathus

Huaxiagnathus bol pomerne malý teropód z čeľade Compsognathidae, žijúci v období spodnej kriedy (asi pred 130 miliónmi rokov) na území dnešnej severovýchodnej Číny. Jediný druh je Huaxiagnathus orientalis.
Huaxiagnathus patril k najväčším zástupcom svojej čeľade, pretože najväčší jedinec dosahoval dĺžky asi 1,8 metra. Podľa vykonaných kladistických analýz patril tento rod k najprimitívnejším zástupcom čeľade, čomu nasvedčuje aj primitívna stavba jeho predných končatín. V súčasnosti sú známi len dvaja jedinci tohto druhu, pričom jeden je značne poškodený vinou zle vykonanej preparácie.
Warrior’s Dance

„Warrior’s Dance“ je dvadsiaty singel britskej elektronickej skupiny The Prodigy on 11 May 2009, vydaný dňa 11. mája 2009, a zároveň druhý komerčný singel z albumu "Invaders Must Die" po singli „Omen“ a propagačnom singli „Invaders Must Die“.
Refrén skladby obsahuje prvky skladby „Take Me Away“ od Final Cut s True Faith. Tiež obsahuje beatové prvky skladby „Let The Warriors Dance“ od Addis Posse.
Skladba dosiahla 9. miesto v rebríčku UK Singles Chart. Tiež bola použitá v soundtracku hry "".
Pozície v rebríčkoch.
Singlu „Warrior’s Dance“ sa v roku 2009 predalo v Spojenom kráľovstve viac ako 206 000 kópií.
Roquebrune-Cap-Martin

Roquebrune-Cap-Martin je francúzska mesto v departemente Alpes-Maritimes v regióne Provence-Alpes-Côte d’Azur. Nachádza sa na brehu Stredozemného mora v zálive Cap-Martin. Jej pôvodný názov bol „Roccabruna“ a v dialekte Mentonu „Roucabruna“. Mesto je súčasťou aglomerácie kniežatstva Monako. Mestu dominuje najstarší donjon na území Francúzska, ktorý je súčasťou hradu z obdobia Karola Veľkého. Donjon stojí vo výške na kopci „Agel“. Pod ním je situované mesto Roquebrune-Cap-Martin pozostávajúce z troch mestských častí: „Cap Martin“, „Carnolès“ a „Saint Roman“, ktorý sa približuje k Monaku.
Poloha.
Mesto má rozlohu . Najvyšší bod je položený a najnižší bod 
Dejiny mesta.
Založenie obce Roquebrune v roku 970 sa pripisuje grófovi de Vintimille (Konrad I.). Konrad I. posilnil ochranu západnej hranice vedúcej pri antickej Via Julia Augusta.
Pevnosťou, ktorú postavil, sa rozumie aj samotná obec. V roku 1355 rodina Ventimille predala Roquebrune a Menton rodine Grimaldi. Tým sa stali ich majetkom na nasledujúcich 500 rokov, počas ktorých sa vojenská pevnosť okolo donjonu zväčšovala. 
V 1793 sa stala obec francúzskou, neskôr opäť monackou, v roku 1814 slobodným mestom a v 1848 spolu s Mentonom bola pod ochranou sardínskeho kráľa. Za zásluhy Francúzska pri zjednocovaní Talianska daroval Viktor Emanuel II. grófstvo Nice Francúzsku. 
V 1860 rozhodol plebiscit občanov opäť o pripojení k Francúzsku. V roku 1861 sa dve mestá Roquebrune a Menton stali de facto francúzskymi. Vláda Napoleona III. zaplatila kniežatstvu Monako 4 milióny zlatých frankov za právo pripojiť si Menton a Roquebrune k Francúzsku, na ktoré si podržalo nárok kniežatstvo. 
Výstavba cesty prechádzajúcej cez teritórium bola projektom Napoleona Bonaparteho a bola realizovaná v roku 1804. Táto cesta prepojila ekonomicky celý Côte d’Azur (v súčasnosti Moyen Corniche). Časť Cap-Martin, kde sa nachádza kostol z 11. storočia, sa stala časťou panstva.
Zmena názvu z Roquebrune na Roquebrune-Cap-Martin sa udiala z dôvodu lepšieho rozlíšenia od Roquebrune-sur-Argens.
Obyvateľstvo.
Počet obyvateľov je ().
Nasledujúci graf zobrazuje vývoj počtu obyvateľov.
Dagmar Stuparičová

Dagmar Stuparičová (* 17. január 1983, Bratislava) je slovenská reprezentantka v hádzanej, trojnásobná víťazka ankety o najlepšiu hádzanárku Slovenska v rokoch 2007, 2008 a 2009.
S hádzanou začala v klube Chirana Prema Bratislava, odkiaľ v roku 2002 prestúpila do Slovana Duslo Šaľa, s ktorou získala dva tituly majstra Slovenska v sezónach 2003/04 a 2004/05.
Od roku 2005 hráva v zahraničných ligách:
Veverica krátkouchá

Veverica krátkouchá ("Sciurus anomalus") je veverica z rodu "Sciurus".
Jej prirodzeným biotopom je zmiešaný les. Obýva oblasti juhovýchodnej Európy a juhozápadnej Ázie s ročným úhrnom zrážok do . V Turecku bol zistený je výskyt až do Je aktívna najmä cez deň. Je možné ju nájsť aj v skalnatom teréne, kde si zriedka robí v skalných štrbinách hniezdo.
Roštún

Roštún je národná prírodná rezervácia v pohorí Malé Karpaty v podcelku Pezinské Karpaty v časti Bukovská brázda južne od Plaveckého Podhradia. 
Nachádza sa v katastrálnom území obcí Plavecké Podhradie a Sološnica v okrese Malacky v Bratislavskom kraji. Vyhlásená bola v roku 1953 (s novelizáciu z 1988) na rozlohe , bez ochranného pásma. Rezervácia je súčasťou CHKO Malé Karpaty. Na území rezervácie platí 5. stupeň ochrany.
Predmetom ochrany sú: "Krasové javy a zachovalé lesné spoločenstvá Malých Karpát s chránenými druhmi organizmov."